Rozsudok Všeobecného súdu zo 6. júna 2019 – EIB/Sýria
(vec T-542/17)1
(„Arbitrážna doložka – Dohoda o pôžičke ‚Port of Tartous‘ č. 22057 – Nevykonanie dohody – Vrátenie preddavkov – Úroky z omeškania – Rozsudok pre zmeškanie“)
Jazyk konania: angličtina
Účastníci konania
Žalobkyňa: Európska investičná banka (v zastúpení: pôvodne P. Chamberlain, T. Gilliams, F. Oxangoiti Briones a J. Shirran, neskôr F. Oxangoiti Briones, J. Klein a J. Shirran, splnomocnení zástupcovia, za právnej pomoci D. Arts, advokát, a T. Cusworth, solicitor)
Žalovaná: Sýrska arabská republika
Predmet veci
Návrh podaný na základe článku 272 ZFEÚ na uloženie povinnosti Sýrskej arabskej republike vrátiť splatné sumy v rámci dohody o pôžičke „Port of Tartous“ č. 22057 spolu s úrokmi z omeškania
Výrok rozsudku
1.    Sýrska arabská republika je povinná vrátiť Európskej únii, ktorú zastupuje Európska investičná banka (EIB), sumu 20 609 429,45 eura.
2.    Uvedená suma zahŕňa úroky z omeškania vypočítané podľa spôsobu stanoveného v článku 3 ods. 2 dohody o pôžičke „Port of Tartous“ č. 22057 uzavretej medzi EIB a Sýrskou arabskou republikou 22. mája 2003 a zmenenej 17. mája 2006, 21. mája 2007 a 10. júla 2008 z istiny a zmluvných úrokov od 9. augusta 2017 do dátumu zaplatenia.
3.    V zostávajúcej časti sa žaloba zamieta.
4.    Sýrska arabská republika je povinná nahradiť trovy konania.
____________
1 Ú. v. EÚ C 369, 30.10.2017.